Vladimir Sazonov

Vladimir Sazonov (sündinud 11. detsembril 1979 Tartus) on Eesti assürioloog, infosõja uurija ning tõlkija.

Elulugu 
Sazonov lõpetas Tartus Annelinna Gümnaasiumi ja 2003. aastal Tartu Ülikooli ajalooteaduskonna, 2005. aastal omandas ajaloomagistri kraadi. Seejärel astus ta samas doktorantuuri, mille lõpetas 2010. aastal doktoritööga "Die Königstitel und -epitheta in Assyrien, im Hethiterreich und in Nordsyrien (Ugarit, Emar, Karkemiš) in der mittelassyrischen Zeit: Strukturelle Gemeinsamkeiten, Unterschiede und gegenseitige Beeinflussung" ("Kuninglikud tiitlid ja epiteedid Assüürias, Hetiidi riigis ja Põhja-Süürias (Ugarit, Emar, Karkemiš) Kesk-Assüüria ajastul: struktuursed sarnasused, erinevused ja vastastikune mõju"). Tema juhendajad olid Amar Annus ja Mait Kõiv. 2011. aastast on ta Tallinna Ülikooli doktorant.

Varem on Sazonov õppinud Tartu Ülikoolis ja Göttingeni Ülikooli Assürioloogia Instituudis sumeri, akadi, hetiidi, hurriidi, ugariti, vanapärsia ja teisi vanu keeli, Lähis-Ida arheoloogiat, sumeri ja akadi kirjandust ning religiooni. Ta on Baseli Ülikooli stipendiaadina õppinud ka Vana-Kreeka ajalugu.

2010. aastast on ta Tartu Ülikooli teadur, 2012 vanemteadur ja 2011. aastast Kaitseväe Ühendatud Õppeasutuste dotsent. Sazonov on pidanud loenguid Tartu ülikooli ajalooteaduskonnas, usuteaduskonnas ja Narva Kolledžis, samuti Kaitseväe Ühendatud Õppeasutustes. Ta on õpetanud Sumeri, Akadi, Hetiidi, Pärsia ja teiste Lähis-Ida rahvaste aja-, kultuuri- ja usundilugu ning arheoloogiat, samuti vanapärsia keele aluseid.

Looming 
Ta on tõlkinud eesti keelde Vana-Lähis-Ida kultuuritekste. Aastal 2005 ilmunud "Muinasaja kirjanduse antoloogia" sisaldab ka tema koos Raul Veedega tehtud eeposetõlget "Gilgameš ja Akka".

Sazonov on avaldanud arvukalt eestikeelseid artikleid Lähis-Ida ajaloo ja tänapäeva teemadel ajalehes Postimees, ajakirjades Ajalooline Ajakiri, Akadeemia, Horisont, Mäetagused, Tuna, Usuteaduslik Ajakiri jt. 2008. aastast on ta TEA entsüklopeedia kaasautor. Tema teadustöö hõlmab peamiselt kaht valdkonda: Sumeri ja Assüüria religiooni ja riiklikku propagandat ning Vene infosõda Ukraina ja lääneriikide vastu.

Raamatuid 
 "Muinasaja kirjanduse antoloogia" (üks tõlkijatest), Varrak 2005, ISBN 998-5309529
 Vladimir Sazonov, Peeter Espak, Andreas Johandi. "Vana-Lähis-Ida ajalugu 3500–2000 eKr. Mesopotaamia ajalugu kiilkirja tekkest kuni Uus-Sumeri riigi languseni". Toimetanud Raul Veede. Tartu: Tartu Ülikooli Kirjastus, 2017, ISBN 978-9949773718

Kuulumine organisatsioonidesse 
Vladimir Sazonov on üliõpilaskorporatsioon Sakala, 2006. aastast Eesti Akadeemilise Orientaalseltsi, 2007. aastast Eesti Akadeemilise Usundiloo Seltsi, 2009. aastast Eesti Akadeemilise Ajalooseltsi ning 2011. aastast Society of Biblical Literature ja Rahvusvahelise Assürioloogiaassotsiatsiooni (International Association for Assyriology) liige. 2001. aastast on ta Eesti Assürioloogia Seltsi liige, 2004–2008 oli ta selle esimees ning 2008. aastast on ta seltsi juhatuse liige.

Isiklikku
Vladimir Sazonovi vanemad on arstid.

Artikleid ja sõnavõtte
 Vladimir Sazonov, Peeter Espak "Idamaise despotismi lätted. Kuningavõim muistses Sumeris ja Akkadis" Horisont, 5/2005
 "Arad-Ahhešu kiri Aššurbanipalile" Tuna, 1/2006, lk 80–87
 "Akkadi kuningate jumalikustamine" Tuna, 2/2007, lk 11–23
 Vladimir Sazonov, Peeter Espak "Võimuvõitlus muistses Lähis-Idas" Horisont, 2007, nr 4
 "Sumeri varajane kuningavõim 28.-24. sajandil eKr", Akadeemia, 9/2007
 "Hetiidi kuningate titulatuuri arengujoontest 17-13 saj eKr" Rmt: "Eesti Akadeemilise Orientaalseltsi Aastaraamat 2008", toimetajad T. Kulmar, I. Ude, lk 30–51
 "Kuningas Šulgi laul: mõned märkused uus-sumeri kuninga Šulgi (2093–2046) kuningavõimu ideoloogia kohta" Usuteaduslik Ajakiri, 1/2008, lk 84–107
 "Akkadi kuningavõim kui arhetüüp" Ajalooline Ajakiri, 3/2008, lk 195–214
 "Kuninglik propaganda Kesk-Assüüria suurriigis 1365-1208 eKr. valitsejate tiitlite näol" Tuna, 2008/4, lk 5–15
 "Lohetapmise motiiv Anatoolias II eelkristlikul aastatuhandel" Horisont, 5/2008
 ""Päikesekuninga" kontseptsiooni tekkest ja arengust Mesopotaamias ja Anatoolias II eelkristlikul aastatuhandel" Mäetagused, 42, 2009
 "Legend neetud kuningast: ebaõiglase kuninga karistamine" Kirikiri, 02.08.2009
 "Õllest ja õllejoomisest muistses Sumeris ja Akkadis" Kirikiri, 30.12.2009
 "Küüditamispoliitika kui muistne tava Uus-Assüüria impeeriumis 9.–7. sajandini eKr" Mäetagused, nr 44, 2010
 "Mõningad märkused neetud Akkadi kuninga karistamise legendide kohta" Usuteaduslik Ajakiri, 2/2011
 "Tabarna/Labarna – imperiaalse idee reﬂektsioon ühe hetiidi kuningliku tiitli näitel" Tuna, 2/2011, lk 18–25
 Toomas Jüriado intervjuu Vladimir Sazonoviga Kuku raadio saates "Loodusajakiri", 18. märts 2010
 Kärt Jänes-Kapp "Tööd jätkub tuhandeks aastaks" Horisont, 3/2010 (intervjuu)
 "Uus-babüloonia kroonika ja vana-pärsiakeelne raidkiri Artaxerxes III Ochose valitsemisajast. Tõlked ja kommentaarid" Mäetagused, nr 47, 2011
 "Müüt "Illujanka ja Tešub" ja EZENpurulliyaš pidustused hetiidi religioosse ideoloogia ja kuningavõimu kontekstis. Mesopotaamia ja hatti mõjutused" Usuteaduslik Ajakiri, 1/2011
 "Küüditamine, isikukultus ja despotism Lähis-Idas" Postimees, 17.04.2011
 "Islamiusuliste omavaheline tüli" Postimees, 06.01.2012
 "Kas Süüriat ootab islamistlik tulevik?", Maailma Vaade, nr 20
 Õpetussõna. Miks ja kuidas tekib islamiäärmuslus? Maailma Vaade nr 25
 Mõningaid üldisemaid täheldusi Venemaa Föderatsiooni infosõjast Ukraina kriisi kontekstis, Maailma Vaade nr 26
 Kaks sünnipäeva: Sergei Stadnikov 60 ja "Sinuhe jutustus" 20, Kirik & Teoloogia, 22. juuli 2016
 Pärsia lahe troonide mäng – Katari piiramine, Postimees, 1. september 2017
"Vanemteadur: Venemaa infosõja eesmärk on külvata kaost ja trotsi", ERR Novaator, 8. september 2021

Viited

Välislingid
 

Eesti ajaloolased
Eesti orientalistid
Eesti assürioloogid
Eesti tõlkijad
Tartu Ülikooli filosoofiateaduskonna vilistlased
Korporatsioon Sakala liikmed
Sündinud 1979